سلسلہ ابوالعلائیہ

سلسلہ ابوالعلائیہ دراصل سلسلہ نقشبندیہ کی شاخ ہے، اس سلسلے کے بانی حضرت سیدنا امیر ابوالعلا (ولادت 1592ء-وفات 1651ء) ہیں۔

 تعارف 
سیدنا امیر ابوالعلا کے جد امیر عبد السلام عہد اکبری میں سمر قند سے بھارت آئے یہیں دہلی کے قریب نریلہ میں آپ کی پیدائش ہوئی، آپ کا مزار آگرہ میں ہے، آپ کو بیعت و خلافت اپنے چچا امیر عبد اللہ احراری سے ہے۔ سلسلہ ابوالعلائیہ میں عطا و بخشش اور سخاوت کی خاص طور پر تعلیم دی جاتی ہے، ظاہری وجاہت اور شان و شکوہ کے پردے میں فقیری پوشیدہ ہے، وجد و سماع کا بھی خاص شغف ہے، سلسلہ چشتیہ کے بعد اسی سلسلے میں سب سے زیادہ کیف و مستی پائی جاتی ہے۔

 نقشبندیہ ابوالعلائیہ 
ہندوستان میں سلسلہ نقشبندیہ کی دو شاخ کافی مشہور ہوئی پہلی سلسلہ نقشبندیہ مجددیہ اور دوسری سلسلہ نقشبندیہ ابوالعلائیہ۔ 

سلسلہ نقشبندیہ امام جعفر صادق کے ذریعہ ملتا ہے اور امام کے قلب معظم میں فیض کے دو دریا جمع تھے، پہلے تو آپ نے باطنی نعمت اپنے نانا حضرت قاسم بن محمد بن ابو بکر سے پائی جسے نسبت صدیقیہ کہتے ہیں اس کے بعد اپنے والد امام محمد باقر سے بیعت حاصل کرکے خرقہ خلافت و امامت کا پایا جسے نسبت مرتضویہ کہتے ہیں، اسی جہت سے آپ کو مجمع البحرین کہا جاتا ہے، پس شجرہ نقشبندیہ میں امام جعفر صادق سے اوپر دو شاخ لکھی جاتی ہے ایک حضرت ابوبکر صدیق تک جا پہنچتی ہے اور دوسری حضرت مولیٰ علی سے جا ملتی ہے۔ 

 چشتیہ ابوالعلائیہ 
سیدنا امیر ابوالعلا کو خواجہ معین الدین چشتی سے براہ راست فیضان اویسی حاصل تھا، جب کوئی آپ سے سلسلہ چشتیہ میں بیعت کا ارادہ ظاہر کرتا تو اسے چشتیہ سلسلے میں داخل کرتے اور خواجہ معین الدین چشتی کے بعد شجرہ پر اپنا نام تحریر کرتے۔سلسلہ ابوالعلائیہ میں سماع بالمزامیر خواجہ معین الدین چشتی کے فیضان سے جاری ہے۔

 شجرہ طریقت 
شجرہ نقشبندیہ ابوالعلائیہ کی ترتیب اس طرح ہے۔

 حضرت محمد پاک
 حضرت علی
 امام حسین
 زین العابدین
 امام محمد باقر
 امام جعفر صادق
 بایزید بسطامی
 ابوالحسن خرقانی
 ابوالقاسم گرگانی
 ابو علی فارمدی
 یوسف ہمدانی
 عبدالخالق غجدوانی
 محمد عارف ریوگری
 محمود انجیر فغنوی
 عزیزان علی رامتینی
 محمد بابا سماسی
 امیر کلال
 خواجہ بہاؤالدین نقشبند
 یعقوب چرخی
 عبیداللہ احرار
 خواجہ عبد الحق
 خواجہ محمد یحییٰ
 امیر عبد اللہ احراری
 سیدنا امیر ابوالعلا

شجرہ چشتیہ ابوالعلائیہ کی ترتیب اس طرح ہے۔

 حضرت محمد پاک
 حضرت علی
 حسن بصری
 عبدالواحد بن زید
 فضیل بن عیاض
 ابراہیم بن ادھم
 حذیفہ مرعشی
 ابو ہبیرہ بصری
 ممشاد علوی

 ابو اسحاق شامی
 ابو احمد ابدال
 ابو محمد ابدال چشتی
 ابو یوسف چشتی
 خواجہ مودود چشتی
 خواجہ شریف زندنی
 عثمان ہارونی
 معین الدین چشتی
 سیدنا امیر ابوالعلا

 حوالہ جات 

 مزید دیکھیے 

 قاضی نورﷲ شوشتری
 سیدنا امیر ابوالعلا
 خانقاہ سجادیہ ابوالعلائیہ
 مولانا شاہ محمد قاسم ابوالعلائی

 شاہ اکبر داناپوری

 شاہ محسن داناپوری
 شاہ ظفر سجاد ابوالعلائی
 شاہ محفوظ اللہ ابوالعلائی
 شاہ ابو محمد ابوالعلائی